Novi Sadas
Novi Sadas – miestas šiaurinėje Serbijoje, šalia Dunojaus upės; Voivodinos provincijos sostinė, didelis pramonės ir kultūros centras. Miesto pavadinimas serbiškai reiškia „naujas sodas“. Miestą sudaro Novi Sadas, Petrovaradino ir Sremska Kamenicos gyvenvietės. Į miesto teritoriją taip pat įeina Fotogas, Veternikas, Bukavacas ir Ledincis. Yra keletas gyvenviečių, įeinančių į Novi Sado savivaldybę, bet jos fiziškai atskirtos nuo miesto. Novi Sadas yra antrasis pagal dydį miestas Serbijoje (po Belgrado), jis taip pat yra Pietinės Bačkos rajono administracinis centras. Pagal 2002 duomenis, Novi Sado gyventojai: serbai (75,50 %), vengrai (5,24 %), jugoslavai (3,17 %), slovakai (2,41 %), kroatai (2,09 %), juodkalniečiai (1,68 %) ir kiti. 2021 m. paskelbtas viena iš Europos kultūros sostinių.